alexandrainst/scandi-wiki huggingface dataset:
Stein Tveite

Stein Tveite (født 2. mai 1930 i Stavanger, død 22. oktober 2022 i Oslo) var en norsk professor emeritus i økonomisk historie ved Universitetet for miljø- og biovitenskap (NMBU). 

Tveite vokste opp i Vennesla nord for Kristiansand og tok artium ved Kristiansand katedralskole i 1947. I 1953 ble Tveite mag.art. ved Universitetet i Oslo. 1954-1956 tilbrakte han ved London Scool of Economics. Han disputerte for doktorgraden i historie i 1961. I 1959 fikk han stilling som førsteamanuensis ved Universitetet i Bergen. I 1969 ble han ansatt som professor i økonomisk historie ved Norges Handelshøyskole (NHH) i Bergen. I 1970 ble han ansatt som professor i landbrukshistorie ved Norges landbrukshøyskole på Ås.

Stein Tveite forsket særlig på norsk jordbrukshistorie, og påviste blant annet at norske bønder i senmiddelalderen var rasjonelle aktører og ikke slavisk bundet av tradisjoner i sine økonomiske valg.

Stein Tveite var bosatt på Hvasser.

Referanser

Eksterne lenker 

Stein Tveite - Store norske leksikon

Dødsfall i 2022
Norske økonomiske historikere
Norske middelalderhistorikere
Norske historieprofessorer
Norske professorer i økonomisk historie
Professorer ved UMB
Personer fra Stavanger kommune
Personer fra Vennesla kommune
Kjartan Sveinsson

Kjartan Sveinsson (født 2. januar 1978) er en islandsk musiker.

Han spiller keyboard, gitar og flere andre instrumenter, og var mellom 1998 og 2013 medlem av det islandske bandet Sigur Rós.

Sveinsson, som tilbrakte deler av sin barndom på Furnes og i Lommedalen, har også opptrådt under pseudonymet «The Lonesome Traveller» sammen med bandkollega Orri Páll Dýrason og sin hustru, Maria Huld Markan Sigfúsdóttir, som er fiolinist i gruppen Amiina.

I 2016 ga han ut sammen med performance-kunstneren Ragnar Kjartansson operaen i fire akter Der Klang der Offenbarung des Göttlichen.

Referanser

Eksterne lenker 
 
 
 

Islandske musikere
Estadi de Sarrià

Estadi de Sarrià var et flerbruksstadion i Barcelona, Catalonia, Spania. Det ble åpna 18. februar 1923 og ble opprinnelig brukt som hjemmebane for RCD Espanyol. Stadionet hadde en kapasitet på 43 667 tilskuere. Det ble solgt og deretter stengt i 1997 på grunn av klubbens dårlige økonomi, og Espanyol spiller nå hjemmekampene sine på Estadi Olímpic Lluís Companys i påvente av å få bygd et nytt stadion.

Tre minneverdige kamper i VM i fotball 1982 ble spilt på Estadi de Sarrià, blant annet s dramatiske 3-2-seier over , da den italienske spissen Paolo Rossi skårte hat-trick.

Eksterne lenker
 Estadios de Espana
 Stadiumguide.com

Idrettsanlegg i Barcelona
Fotballstadioner i Spania
Fotballstadioner brukt under OL
Arenaer i Fotball-VM 1982
Indre Finnmark

Indre Finnmark (nordsamisk: Sis-Finnmárku) er et distrikt i Finnmark fylke i Nord-Norge, som omfatter størstedelen av Finnmarksvidda. Det har et samlet areal på 15 160 km² med 5 619 innbyggere pr 1. april 2013, fordelt på de to kommunene Kautokeino (Guovdageaidnu) og Karasjok (Kárásjohka). Kautokeino er landets største og Karasjok landets nest største kommune i utstrekning.

Området har sterke innslag av samisk befolkning, språk og kultur. Sametinget og Sameradioen har tilhold i Karasjok. Distriktet inngår i Tiltakssonen i Finnmark og Nord-Troms, som omfattes av særlig gunstige distriktspolitiske bestemmelser.

Kommuner i Indre Finnmark 

Indre Finnmark består i dag av to kommuner, som tidligere begge var en del av Kistrand kommune (nå Porsanger). Kautokeino ble skilt ut som egen kommune i 1861, Karasjok i 1873.

Administrative inndelinger
 Kautokeino inngikk i det tidligere Altens fogderi, Karasjok inngikk i Tanens fogderi (se fogderi).
 Kommunene deltar i regionrådet Ávjovárri urfolksregion.
 Distriktet tilhører domsmyndighetsområdet til Indre og Østre Finnmark tingrett under Hålogaland lagdømme.
 Distriktet tilhører virkeområdet for Indre Finnmark prosti under Nord-Hålogaland bispedømme i Den norske kirke.

Tettsteder
Rangert etter innbyggertall (2012). Kommunenavn i parentes.

Karasjok – 1 885 (Karasjok)
Kautokeino – 1 354 (Kautokeino)

Referanser

Eksterne lenker
 Tiltakssonen
 Sametinget

Politikk i Troms og Finnmark
Distrikter i Norge
Vindbjart Fotballklubb

Vindbjart Fotballklubb (stiftet 30. mai 1896) er en fotballklubb fra Vennesla i Agder.

Historikk 
6. mai 2015 stod laget for en cupbombe da de slo IK Start 4-0 i andre runde i cupen, noe som skapte nasjonale overskrifter .  Dette var Vindbjarts første seier over Start i en obligatorisk kamp.

Tabellen

Serien 

Grønt markerer opprykk, mens rødt er nedrykk.

Spillerstall
Oppdatert 8. mai 2017

Kjente spillere
Dette er spillere som har spilt én eller flere sesonger i klubben og har tidligere eller senere i karrièren spilt på øverste nivå.
 Ali Al Gashamy
 Øyvind Gausdal
 Raymond Hofstædter
 Avni Pepa
 Daniel Aase
 Simon Larsen
 Henrik Robstad

Referanser

Eksterne lenker 
 

Fotballag i Agder
Fotballag etablert i 1896
1896 i Norge
Vennesla
Avhengig personlighetsforstyrrelse

Avhengig personlighetsforstyrrelse (F60.7 i ICD-10) er en diagnose som brukes på personer som spiller en passiv rolle og som underkaster seg andre. Andre mennesker tillates og oppfordres til å bestemme og ta de viktige avgjørelsene i livene deres. De er vanligvis ubekvemme med å være alene, og har ofte en engstelig og depressiv fremtoning. Noen blir avhengige av partnere som kan misbruke denne avhengigheten på måter som ikke er bra for den avhengige. Tilstanden er hyppigere hos kvinner enn hos menn, i de yngste i en barneflokk, og hos personer som hadde en alvorlig fysisk lidelse som barn.

Man vet ikke nøyaktig hvorfor noen mennesker utvikler avhengig personlighetsforstyrrelse, men både genetisk predisposisjon og miljøpåvirkninger har betydning for en slik utvikling.

Symptomer 
For å oppfylle kriteriene for en avhengig personlighetsforstyrrelse skal man ifølge ICD-10 i tillegg til de generelle kriterier for personlighetsforstyrrelse ha minst tre av følgende personlighetstrekk stabilt vedvarende over tid:

Oppmuntring eller tillatelse til at andre skal ta de fleste viktige beslutninger i ens liv
Underordning av egne behov i forhold til behovene til de man er avhengig av, og urimelig ettergivenhet overfor deres ønsker
Manglende vilje til å stille selv berettigede krav til de man er avhengig av
Følelse av å være utilpass eller hjelpeløs når man er alene, på grunn av overdreven frykt for manglende evne til å ta vare på seg selv
Opptatthet av frykt for å bli forlatt av en person man har et nært forhold til, og for å bli overlatt til å ta vare på seg selv
Begrenset evne til å ta dagligdagse beslutninger uten en overdreven mengde råd og bekreftelser fra andre

Ledsagende egenskaper kan være å oppfatte seg selv som hjelpeløs, inkompetent og lite utholdende.

Differensialdiagnoser 
Avhengige trekk finnes ved mange psykiatriske tilstander. Emosjonelt ustabile personer, og dramatiserende kan utvise avhengige trekk, men de er ikke så stabile i sine relasjoner som de avhengige er. Det er ikke uvanlig at mennesker som fyller kriteriene til en diagnose på avhengig personlighetsforstyrrelse har komorbide psykiske tilstander som depressive lidelser eller angstlidelser.

Behandling 
Psykoterapi er den foretrukne behandlingen for denne lidelsen. Forskjellige psykoterapeutiske tilnærminger  som for eksempel psykodynamisk terapi eller kognitiv terapi kan benyttes for denne tilstanden. Psykoterapien kan administreres både som individualterapi og som gruppeterapi. Det oppnås ofte gode resultater hvis terapeuten er tålmodig. Når behandlingen er vellykket blir pasienten mer selvstendig og tar mer ansvar for sitt eget liv.

Det finnes lite dokumentasjon for at medikamentell behandling hjelper ved avhengig personlighetsforstyrrelse. Dersom komorbide tilstander vanskeliggjør nyttiggjøring av psykoterapeutisk behandling kan det være aktuelt med medikamentell behandling for disse komorbide tilstandene (det mest aktuelle er antidepressiva for depressive lidelser eller angst).

Se også
Personlighetsforstyrrelse

Eksterne lenker
 Helsebibliotekets sider om personlighetsforstyrrelser

Personlighetsforstyrrelser
Pønitens

Pønitens (av latin: poenitentia, «anger», av poenitere, «angre») er kristne botsøvelser for å sone synd. Innen den romersk-katolske, østlig-ortodokse, orientalsk-ortodokse og den evangelisk-lutherske kirke betegner pønitens et sakrament.

I den katolske kirken var pønitens tidligere ofte knyttet til avlatshandel. For en gave til kirkelige institusjoner kunne en kjøpe fritak for botsøvelser som kirken hadde pålagt en, for bestemte tidsperioder. I Norge er det eldste kjente brevet som omtaler pønitens, fra slutten av 1260-tallet  og det yngste fra 1493.

Pønitentiarius er tittelen til den romersk-katolske kirke geistlige leder for botsvesenet. Vi finner også titlene pønitensiarskriver og pønitiar.

I den evangelisk-lutherske kirke
I  den evangelisk-lutherske kirke har botsbegrepet en grunnleggende plass, og betegner en kontinuerlig avholdenhet fra det å synde. Martin Luther skriver i den første tesen av religionens fullkomment vesentlige 95 tesene:

1. Naar vor mester og herre Jesus Kristus siger: „Gjør bod“ osv., saa vil han, at hans troendes hele liv paa jorden skal være en stadig eller uophørlig bod. (Luthers 95 teser)

Se også
Skriftemål
Pønologi

Referanser

Kristen teologi
Katolisisme
Agorafobi

Agorafobi (F40.0 i ICD-10) er frykt for åpne plasser eller sosiale situasjoner med mange mennesker til stede.
En person med agorafobi har angst når han eller hun er borte fra hjemmet, oppholder seg i større folkemengder eller befinner seg på steder med mange mennesker til stede. 
 
Ved fobiske angsttilstander er hovedsymptomet angst som er bundet til bestemte objekter eller situasjoner. Det vil si at det er perioder der den fobiske pasient er relativ fri for angst. Angsten fører med seg at pasienten prøver å unngå de situasjoner eller objekter som utløser angsten. Slik kommer angsten til å prege pasientens sosiale liv. Et karakteristisk trekk hos fobikeren er forventningsangsten som inntreffer når han forutser at han kan møte angstutløsende faktorer.

Diagnostiske kriterier 
I ICD-10 må følgende kriterier være til stede for å stille diagnosen agorafobi:
 
 Angst i, eller unngåelse av minst to av følgende situasjoner:
- Menneskemengder- Offentlige steder- Å ferdes alene- Å ferdes utenfor hjemmet
 Minst 2 angstsymptomer samtidig, minst 1 autonomt:
Autonome			
- Hjertebank		
- Munntørrhet
- Skjelving
- Svette
	                       
Andre  
- Uvirkelighetsfølelse
- Frykt for å miste kontrollen
- Problemer med å trekke pusten
- Kvelningsfornemmelse
- Trykk i brystet                
- Frykt for å dø
- Kvalme, urolig mage
- Hetetokter eller frysninger
- Dødhetsfølelse eller parestier

Symptomer 
Symptomene er angst, hjertebank, problemer med å trekke pusten og svimmelhet. Ofte vil det også opptre depresjonssymptomer og depersonalisasjonsfenomener. Personer med agorafobi vil ofte vise unngåelsesadferd, og ha forventningsangst. Symptomene opptrer ofte for første gang i forbindelse med at anfall av panikkangst. Dersom en person fyller kriteriene til diagnosen agorafobi og samtidig fyller kriteriene til panikklidelse, kan man sette diagnosen Agorafobi med panikklidelse (F40.01 i ICD-10).
Differensialdiagnostisk kan agorafobi noen ganger være vanskelig å skille klart fra sosial fobi og engstelig (unnvikende) personlighetsforstyrrelse.

Prevalens 
Agorafobi forekommer hyppigere hos kvinner (3,8 %) enn hos menn (1,7 %). Tilstanden debuterer ofte i 20-årsalderen, som er noe senere enn enkeltfobiene og de sosiale fobiene.

Behandling 
Psykologiske behandlingsformer er de foretrukne. Kognitiv adferdsterapi er den formen for psykoterapi som har mest solid forskningsdokumentasjon for effekt. Adferdsterapi brukes mye, der pasienten lærer seg å mestre angsten, og prøver å utsette seg for de angstutløsende situasjonene, ved kognitiv atferdsterapi har man i tillegg endringsfokus på urealistiske og uadaptive tanker knyttet til de fobiske objektene. Noen ganger kan medikamentell behandling være et nyttig supplement til psykoterapi ved agorafobi.

Se også
Angst
Sosial fobi
Personlighetsforstyrrelse

Eksterne lenker
 Helsebibliotekets sider om angst

Fobier
Psykiatri
Nordområdene

Nordområdene er i norsk politikk en betegnelse på det sirkumpolare Arktis (mellom Nordpolen og polarsirkelen), inkludert Barentsregionen og Barentshavområdet.

Norges regjering styrker arbeidet med å hevde norsk suverenitet over de rike fiskeri- og energiressursene.

I mars 2003 nedsatte regjeringen et ekspertutvalg for nordområdene. I desember samme år leverte utvalget en NOU-rapport (NOU 2003:32) til Utenriksdepartementet med tittelen Mot nord! Utfordringer og muligheter i nordområdene.

Eksterne lenker 
 Nasjonalbibliotekets nordområdeportal. Stor lenkesamling. Bøker i fulltekst.
 Atlanterhavskomitéens undervisningsside om nordområdene. Pedagogisk tilrettelagt. 
 High North Research Documents - søketjeneste over åpent tilgjengelige forskningsdokumenter med relevans for nordområdene.
 Miljøstatus.no: Overvåking av miljøtilstanden i Barentshavet.

Norges geografi
Norsk utenrikspolitikk
Isak Anderssen

Isak Anderssen (født 26. mars 1973 på Gjøvik) er en norsk komponist og musiker. Han har sin utdannelse fra Norges musikkhøgskole (1992–1997), hvor han studerte musikkpedagogikk, cello og komposisjon. Anderssen komponerer musikk til scene- og konsertproduksjoner, og lager også konserter og komposisjonsverksteder for barn og ungdom, ofte i samarbeid med Jon Halvor Bjørnseth fra Drivhuset – stiftelsen for musikalsk verkstedsarbeid. Han er også fast komponist og utøver i scenekunstkompaniet ITS som han driver sammen med Tiril Pharo og Sigrid Edvardsson.

Fellesnevneren for hans utøvende og skapende virksomhet kan sies å være møtet mellom musikkens rene, abstrakte og strukturerte vesen og musikkens evne til å spille på referanser, det konseptuelle og det sentimentale. Han lar seg ofte inspirere av et tilsynelatende enkelt materiale som innehar en kime til mer komplekse bearbeidinger. Anderssen arbeider hovedsakelig med ulike former for elektronisk musikk og utforsker kompositoriske problemstillinger gjennom både gammel og ny teknologi.

Ved siden av en rekke plateutgivelser, opptredener og framføringer i inn- og utland, har han turnert mye med egne produksjoner i regi av Den Kulturelle Skolesekken.

Anderssen har mottatt en rekke stipender, i 2007 blant annet Statens Kunstnerstipend, ettårig arbeidsstipend for yngre kunstnere. Han er medlem av Norsk Komponistforening, Nopa og MFO.

Eksterne lenker 
  Hjemmeside
Diskografi
Verkliste

21. århundres komponister
Norske komponister
Norske cellister
Fødsler i 1973
Guttorm Andreasen

Guttorm Andreasen (født 22. mars 1966 i Oslo) er en norsk programleder, journalist, foredragsholder, musiker og DJ. 

Han jobbet i Radio Nova, RadiOrakel  og Studentradioen i Bergen (1986–1992), hvor han var musikk- og ansvarlig redaktør. Fra 1992 til 2008 var han programleder, vaktsjef, produsent og reporter i en rekke programmer i NRK radio og TV. Han var med i NRK P3 fra 1993 og var programleder for bl.a. Filmpolitiet, Lørdagsbarnetimen og TV-programmet Stereo (2002–2003). Han laget musikkprogrammet Wasabi på NRK P2. Han har vært tilbake som programleder på NRK i flere perioder, blant annet i NRK P13. I perioden 2010-2013 laget han en av Norges første nettradioprogram, «99 Minutes», om norsk musikk, på engelsk, for MIC Norsk Musikkinformasjon.

Som DJ opptrer Guttorm Andreasen under navnet DJ 99. Han har spilt på en rekke festivaler og klubber i inn- og utland. DJ 99 kom til finalen i The International World Beat DJ Competition i London i 2005. Guttorm Andreasen er musiker og gir ut musikk som The Future Sound of Manglerud.

Han er også norgesmester i fekting (florett) i 1985.

Referanser

Eksterne lenker 
 Guttorm Andreasen
 Biografi fra NRK

Norske radiojournalister
Norske artister innen elektronisk musikk
Norske fektere
NRK-journalister
Norgesmestere
Programledere for NRK
Norske DJer
Personer fra Oslo
Norske musikk-journalister
Medlemmer av Studentradioen i Bergen
1,2-Dikloroetan

1,2-dikloroetan, vanligvis kjent ved sitt gamle navn etylendiklorid (EDC), er en klorert hydrokarbon som vanligvis brukes til å fremstille vinylklorid monomer (VCM, kloroeten), hovedingrediensen for PVC produksjon. Det er en fargeløs væske med en kloroform-lignende lukt. 1,2-dikloretan er også brukt som mellomprodukt for andre organisk forbindelse og som et løsningsmiddel.

Eksterne lenker 
Miljøstatus i Norge: 1,2-Dikloretan (EDC)

Plast
Løsningsmidler
Olaf Scholz

Olaf Scholz (født 14. juni 1958 i Osnabrück) er en tysk jurist og politiker (SPD). Han ble 8. desember 2021 valgt som Tysklands forbundskansler.

Scholz var fra 2011 til 2018 førsteborgermester og dermed regjeringssjef i delstaten Hamburg, og fra 2007 til 2009 Tysklands arbeids- og sosialminister. Han var fra 2018 til 2021 Tysklands finansminister. Han var en periode av 2018 fungerende leder for SPD, men tapte ledervalget i 2019. Etter valget framforhandlet SPD en regjeringserklæring sammen med  De grønne og Fridemokratene, og Scholtz overtok som forbundskansler etter Angela Merkel 8. desember 2021.

Liv og virke 
Scholz ble født i Osnabrück og tilbrakte sin barndom i Hamburg. Hans far arbeidet seg opp fra selger til daglig leder i tekstilbransjen. Foreldrene og besteforeldrene som var jernbaneansatte, kom fra Hamburg. Scholz er utdannet jurist, og fikk advokatbevilling i 1985. Hans spesialfelt er arbeidsrett.

Scholz ble medlem av SPD i 1975, og var aktiv i ungdomsorganisasjonen Jusos, bl.a. som føderal nestleder (1982–1988). Han var leder for SPD i Hamburg fra 2000 til 2004, og ble innvalgt i SPDs føderale styre i 2001. Fra 2005 til 2007 var Scholz parlamentarisk forretningsfører for SPDs Forbundsdagsfraksjon. Fra mai til oktober 2001 var han senator for innenrikssaker i bystaten Hamburg og mellom 2002 og 2004 generalsekretær i SPD.

Han var medlem av Forbundsdagen fra 1998 til 2001 og har igjen vært innvalgt i Forbundsdagen siden 2002. Han er direktevalgt i parlamentet fra valgkretsen Altona.

Olaf Scholz er gift med Britta Ernst, utdannelsesminister i Brandenburg.

Se også 
 Olaf Scholz' regjering

Referanser

Eksterne lenker 
 
 Offisiell biografi

SPD-politikere
Tyske føderale ministre
Tyske arbeidsministre
Medlemmer av Forbundsdagen
Hamburgs borgermestere
Personer fra Hamburg
Personer fra Osnabrück
Tyske kanslere
Cayo Sabinal

Cayo Sabinal er en av øyene i Jardines del Rey (Kongens haver) langs  Cubas nordkyst i provinsen Camagüey. Øya er omtrent 8 km bred og ca. 30 km lang. Den er utbygd for turisme langs vakre strender.

Cubas geografi
Øyer i Nord-Amerika
XFree86

XFree86 er en implementasjon av vindussystemet X. Det ble opprinnelig laget for Unix og Unix-liknende operativsystemer for x86-arkitekturen, men ble etterhvert også tilgjengelig for OS/2 og Microsoft Windows (via biblioteket Cygwin). Det var fri og åpen programvare under XFree86 Lisensen versjon 1.1. Systemet ble utviklet av the XFree86 Project, Inc.; den ledende utvikler var David Dawes. Siste versjon var 4.8.0.

Under mesteparten av 1990-årene og like etter århundreskiftet, var prosjektet kilden til de fleste innovasjoner innenfor vindussystemet X. Frem til 2004 ble det brukt av nesten samtlige distribusjoner av Linux og Berkeley Software Distribution.

Med versjon 4.4.0 i februar 2004 forandret XFree86 Prosjektet sin lisens på en måte som Free Software Foundation oppfattet som i strid med GNU General Public License. De fleste Linux-distribusjoner valgte derfor X.org som et nytt alternativ.

Versjoner

Eksterne lenker 
 

Vindussystemet X
Programvare fra 1992
Produktavviklinger i 2011
Folketingsvalget 2007

Folketingsvalget tirsdag 13. november 2007 ble utskrevet Folketingets talerstol av Danmarks statsminister Anders Fogh Rasmussen onsdag 24. oktober 2007. Valget var det 66. folketingsvalget i Danmark. Valget fikk følgende resultat.

Partier

Danmark

Færøyene

Grønland

Partier som arbeidet for å stille opp

 Centrum-Demokraterne manglet ved valgets utskrivelse 2 000-3 000 underskrifter for å kunne stille liste. Dermed kunne CDs eneste folketingsmedlem, tidligere DF-medlem Louise Frevert, ikke bli gjenvalgt til folketinget. 
 Liberalisterne – Frihed og Velstand manglet ca. 15 000 underskrifter. 
Da kom en rekke mindre kjente partier, som fikk godkjente underskriftslister.

Der skulle 19 341 gyldige underskrifter til, (1/175 av de gyldige stemmene fra forrige folketingsvalg) før et parti kunne stille opp.

Referanser

Eksterne lenker
 Statsministerens begrundelse for at udskrive Folketingsvalg 2007
 Lov om valg til Folketinget

Folketingsvalg
Danmark
2007 i Danmark
Ostia Antica

Ostia Antica var havnebyen i antikkens Roma. Byen lå ved munningen av elven Tiber, og var angivelig grunnlagt av Ancus Marcius, Romas femte konge.

Da Romerriket ble oppløst, forfalt Ostia, og byen ble forlatt på 800-tallet, blant annet på grunn av arabiske sjøangrep. I middelalderen ble stein fra Ostias ruiner brukt til flere andre bygg.

Litteratur 
 Aldrete, Gregory S. (2004): Daily Life in the Roman City: Rome, Pompeii, and Ostia, The Greenwood Press Daily Life Through History Series.
 Hermansen, Gustav (1982): Ostia: Aspects of Roman City Life. The University of Alberta Press

Eksterne lenker 
 

Romerske byer
Ruiner i Italia
Romersk arkitektur

it:Ostia Antica
ja:オスティア
pl:Ostia
sv:Ostia
Penedès

Penedès Denominació d'Origen er et vindistrikt i Catalonia i Spania. Distriktet ligger umiddelbart vest for Barcelona, med byen Vilafranca del Penedès som sentrum. Distriktet er mest kjent for sin musserende cava, men produserer også hvitviner og en del rødvin.

Historie
Arkeologiske funn bekrefter at vinframstilling har en lang forhistorie i området – sannsynligvis tilbake til fønikiske bosettinger i 6. århundre f.Kr.

Distriktet hadde stor vineksport også under maurernes herredømme i middelalderen, og på 1800-tallet åpna det seg nye, store markeder for vin fra Penedès i forbindelse med spansk kolonisasjon i Sør-Amerika.

På slutten av 1800-tallet opplevde også Penedès ødeleggende angrep av phylloxera. Det førte til at vinbøndene skifta ut tradisjonelle sorter med mer resistente hvite, og i sin tur til at produksjonen av cava kom i gang fra 1870-tallet. Seinere er røde sorter kommet tilbake i visst monn, men utgjør fortsatt en underordna del av arealet.

Druesorter
Vinmarkene strekker seg fra det lavtliggende slettelandet i Baix Penedès opp mot de høgereliggende åsene i Alt Penedès, og oppviser dermed en uvanlig stor variasjon i sortsutvalg.

Nede på den varme og relativt nedbørrike kystsletta finner en typisk spanske svarte druer som (Garnacha, Tempranillo, Cabernet Sauvignon og Cariñena, mens Xarel·lo og Macabeo dominerer i innlandet. Vinbøndene i Penedès er kjent for å eksperimentere med planting av franske og tyske sorter, derfor kan en finne betydelige innslag av Muscat d’Alexandrie, Chenin Blanc og Chardonnay, såvel som Riesling og Gewürztraminer. i Alt Penedès finner en vinmarker helt opp til 800 moh., og her er den lokale Parellada den dominerende sorten.

Eksterne lenker
 Offisiell hjemmeside for Penedès "Denominación de Orígen" 

Spanske viner
Katalansk kultur
Into the Night

Into the Night er en amerikansk action-krim-komedie fra 1985 regissert av John Landis. Hovedrollene spilles av Jeff Goldblum og Michelle Pfeiffer.

Handling
Ed Okin (Jeff Goldblum) er en vanlig fyr med søvnproblemer, kjedelig jobb og en utro kone. En kveld møter han imidlertid den mystiske kvinnen Diana (Michelle Pfeiffer), som er på flukt fra noen iranere, og dermed blir hans liv totalt forandret. Diana fører ham ut i en lystig og farlig jakt hvor utfallet enten er masse penger eller døden. Det viser seg at iranerne som forfulgte Diana er tidligere SAVAK-agenter som tidligere jobbet for Sjahen av Iran, og som nå jakter på en prisløs smaragd som hun nettopp hadde smuglet inn til landet. I tillegg til dette kobles også FBI inn.

I rollene
Jeff Goldblum
Michelle Pfeiffer
Richard Farnsworth
Irene Papas
Dan Aykroyd

Hele 18 filmregissører har små biroller i filmen, inkludert John Landis, David Cronenberg og Lawrence Kasdan. Musikeren David Bowie har også en mindre rolle.

Eksterne lenker
 

Kriminalfilmer fra USA
Actionkomedier fra USA
Krimkomedier
Filmer fra 1985
Engelskspråklige filmer